SELETUSKIRI

5. oktoobri 1987. aasta määrusega (Euratom, ESTÜ, EMÜ) nr 3019/87 lisati Euroopa ühenduste ametnike personalieeskirjadele X lisa, mis sisaldab kolmandates riikides töötavate ametnike suhtes kohaldatavaid eri- ja erandsätteid.

Eelkõige kehtestati eriomane töötasusüsteem. Personalieeskirjade X lisa artiklites 11, 12 ja 13 käsitletakse kõnealustes riikides töötavate ametnike töötasusid. Selle süsteemi kohaselt makstakse töötasu Belgias eurodes, kuid seda võib kas täies ulatuses või osaliselt maksta ka töökohariigi vääringus. Sel juhul kohaldatakse kohalikus vääringus makstava töötasu osa suhtes paranduskoefitsienti.

Vastavalt nimetatud lisa artikli 13 esimesele lõigule pidi nõukogu iga kuue kuu tagant kehtestama kolmandates riikides kohaldatavad paranduskoefitsiendid.

18. juuli 1988. aasta määrusega (ESTÜ, EMÜ, Euratom) nr 2175/88 kehtestas nõukogu esimesed paranduskoefitsiendid, mida kohaldati alates 10. oktoobrist 1987.

Alates uute personalieeskirjade jõustumisest 1. mail 2004 (22. märtsi 2004. aasta määrus (EÜ, Euratom) nr 723/2004) kohaldatakse kõnealust töötasusüsteemi ka lepinguliste töötajate suhtes.

Vastavalt uute personalieeskirjade X lisa artikli 13 esimesele lõigule peab nõukogu kehtestama kolmandates riikides kohaldatavad paranduskoefitsiendid üks kord aastas.

Nõukogu kehtestas viimased paranduskoefitsiendid 26. augusti 2010. aasta määrusega (EL) nr 768/2010, mida kohaldatakse alates 1. juulist 2009.

Käesolev ettepanek hõlmab kolmandates riikides töötavate Euroopa ühenduste ametnike ning ajutiste ja lepinguliste töötajate töötasude suhtes alates 1. juulist 2010 kohaldatavate paranduskoefitsientide kehtestamist.

Väljaspool ELi töötava personali töötasusüsteem tugineb personalieeskirja artikli 64 kohaselt põhimõttele, et kohalikus vääringus makstava töötasu ja Brüsselis makstava töötasu ostujõu pariteet on samaväärne.

Selle põhimõtte kohaldamine eeldab ostujõu pariteetide arvutamist Eurostatis. Paranduskoefitsient saadakse ostujõu pariteedi jagamisel vahetuskursiga. Paranduskoefitsientide kehtestamisel on peamine toiming seega ostujõu pariteetide väljaarvutamine eri töökohariikide ja Brüsseli (hindade) võrdlemise teel.

Kasutatavad vahetuskursid kehtestatakse vastavalt finantsmääruse üksikasjalikele rakenduseeskirjadele ja need vastavad paranduskoefitsientide kohaldamise alguskuupäevale.

Käesoleva määruse lisas on esitatud Eurostati arvutatud kõikide töökohariikide ostujõu pariteedid ja nendest tulenevad paranduskoefitsiendid 2010. aasta juuli seisuga. Terviklik võrdlus 2009. aasta juuliga on esitatud allpool toodud tabelis ( Summary of the Overall Change in the Parities ). Ettepaneku mõju eelarvele on väga väike (protsentides). Vt finantsselgitus .

2011/0208 (NLE)

Ettepanek:

NÕUKOGU MÄÄRUS,

mis käsitleb kolmandates riikides töötavate Euroopa Liidu ametnike ning ajutiste ja lepinguliste töötajate töötasude suhtes alates 1. juulist 2010 kohaldatavate paranduskoefitsientide kehtestamist

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 336,

võttes arvesse Euroopa ühenduste ametnike personalieeskirju ning muude teenistujate teenistustingimusi, mis on kehtestatud määrusega (EMÜ, Euratom, ESTÜ) nr 259/68,[1] eriti selle X lisa artikli 13 esimest lõiku,

võttes arvesse Euroopa Komisjoni ettepanekut

ning arvestades järgmist:

1. Tuleb võtta arvesse elukalliduse muutumist väljaspool liitu asuvates riikides ning seetõttu tuleb kehtestada paranduskoefitsiendid, mida kohaldatakse kolmandates riikides töötavatele liidu ametnikele ning ajutistele ja lepingulistele töötajatele töökohariigi vääringus makstavate töötasude suhtes alates 1. juulist 2010.

2. Paranduskoefitsiendid, mida kohaldati nõukogu määruse (EÜ) nr 613/2009[2] alusel, võivad tagasiulatuvalt kaasa tuua töötasude kohandamise saaja kasuks või kahjuks.

3. Juhuks, kui töötasud peaksid uute paranduskoefitsientide tulemusena suurenema, on vaja ette näha tagasiulatuvad lisamaksed.

4. Tuleb sätestada enammakstud summade tagasimaksmise kord, kui töötasu ajavahemikus 1. juulist 2010 kuni käesoleva määruse jõustumise kuupäevani uute paranduskoefitsientide kohaldamise tõttu vähenes.

5. Tuleb sätestada, et tagasimaksed võivad hõlmata käesoleva määruse jõustumisele eelnevat kuni kuue kuu pikkust ajavahemikku ning et tagasimaksed tuleb teha kaheteistkümne kuu jooksul pärast määruse jõustumist, nagu on ette nähtud ka nende paranduskoefitsientide puhul, mida kohaldatakse liidusiseselt liidu ametnike ja muude teenistujate töötasude ja pensionide suhtes,

ON VASTU VÕTNUD KÄESOLEVA MÄÄRUSE:

Artikkel 1

Paranduskoefitsiendid, mida alates 1. juulist 2010 kohaldatakse kolmandates riikides töötavatele liidu ametnikele ning ajutistele ja lepingulistele töötajatele töökohariigi vääringus makstavate töötasude suhtes, on esitatud käesoleva määruse lisas.

Kõnealuste töötasude arvutamisel kasutatavad vahetuskursid kehtestatakse nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust)[3] üksikasjalike rakenduseeskirjade kohaselt ja vastavalt 1. juulil 2010 kehtinud vahetuskursile.

Artikkel 2

1. Kui töötasud lisas kehtestatud paranduskoefitsientide tulemusel suurenevad, teevad asjaomased institutsioonid tagasiulatuvaid lisamakseid.

2. Kui töötasud lisas kehtestatud paranduskoefitsientide tulemusel vähenevad, kohandavad asjaomased institutsioonid 2010. aasta 1. juuli ja käesoleva määruse jõustumise kuupäeva vahel makstud töötasusid tagasiulatuvalt tasusaaja kahjuks.

Kui tagasiulatuvate kohanduste kohaselt tuleb enammakstud summad tagasi maksta, võivad need kohandused üksnes hõlmata käesoleva määruse jõustumise kuupäevale eelnevat kuni kuue kuu pikkust ajavahemikku. Tagasimaksed tuleb teha kaheteistkümne kuu jooksul pärast kõnealust kuupäeva.

Artikkel 3

Käeolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

LISA

JUULI 2010

TÖÖKOHT | Ostujõu pariteet juuli 2010 | Vahetuskurss juuli 2010 (*) | Paranduskoefitsient juuli 2010 (**) |

(***) | Afganistan | 0 | 0 | 0 |

Lõuna-Aafrika Vabariik | 6,319 | 9,318 | 67,8 |

Albaania | 86,28 | 136,693 | 63,1 |

Alžeeria | 73,2 | 94,6259 | 77,4 |

Endine Jugoslaavia Makedoonia Vabariik | 37,3 | 61,6021 | 60,5 |

Angola | 137 | 115,037 | 119,1 |

Saudi Araabia | 3,619 | 4,4823 | 80,7 |

Argentina | 3,321 | 4,8506 | 68,5 |

Armeenia | 376,7 | 453,4 | 83,1 |

Austraalia | 1,542 | 1,425 | 108,2 |

Aserbaidžaan | 1,088 | 0,9806 | 111 |

Bangladesh | 50,15 | 85,5047 | 58,7 |

Barbados | 2,979 | 2,4518 | 121,5 |

Valgevene | 2610 | 3722,37 | 70,1 |

Belize | 1,81 | 2,4049 | 75,3 |

Benin | 610,3 | 655,957 | 93 |

Boliivia | 5,66 | 8,563 | 66,1 |

Bosnia ja Hertsegoviina (Banja Luka) | 1,253 | 1,95583 | 64,1 |

Bosnia ja Hertsegoviina (Sarajevo) | 1,456 | 1,95583 | 74,4 |

Botswana | 5,447 | 8,62069 | 63,2 |

Brasiilia | 2,459 | 2,1946 | 112 |

Burkina Faso | 634,6 | 655,957 | 96,7 |

(***) | Burundi | 0 | 0 | 0 |

Kambodža | 4448 | 5201 | 85,5 |

Kamerun | 612,1 | 655,957 | 93,3 |

Kanada | 1,207 | 1,2812 | 94,2 |

Cabo Verde | 81,84 | 110,265 | 74,2 |

Tšiili | 452,4 | 652,86 | 69,3 |

Hiina | 8,31 | 8,2918 | 100,2 |

Jordani Läänekallas – Gaza sektor | 5,512 | 4,7628 | 115,7 |

Colombia | 2185 | 2304,82 | 94,8 |

Kongo (Brazzaville) | 765,4 | 655,957 | 116,7 |

Lõuna-Korea | 1577 | 1484,96 | 106,2 |

Costa Rica | 599,1 | 641,853 | 93,3 |

Côte d’Ivoire | 634,7 | 655,957 | 96,8 |

Horvaatia | 5,972 | 7,1973 | 83 |

Kuuba | USD 1,006 | USD 1,2198 | 82,5 |

Djibouti | 237,9 | 216,784 | 109,7 |

Egiptus | 4,159 | 6,99795 | 59,4 |

El Salvador | USD 0,9752 | USD 1,2198 | 79,9 |

Ecuadori | USD 0,9829 | USD 1,2198 | 80,6 |

Eritrea | 17,91 | 18,8103 | 95,2 |

Ameerika Ühendriigid (New York) | 1,286 | 1,2198 | 105,4 |

Ameerika Ühendriigid (Washington) | 1,232 | 1,2198 | 101 |

Etioopia | 15,26 | 16,7933 | 90,9 |

Gabon | 685 | 655,957 | 104,4 |

Gambia | 28,07 | 32,8 | 85,6 |

Gruusia | 1,652 | 2,2603 | 73,1 |

Ghana | 1,284 | 1,75825 | 73 |

Guatemala | 7,756 | 9,7462 | 79,6 |

Guinea (Conakry) | 4931 | 7293,53 | 67,6 |

Guinea-Bissau | 624,3 | 655,957 | 95,2 |

Guyana | 173,2 | 250,657 | 69,1 |

Haiti | 54,21 | 50,0791 | 108,2 |

Honduras | 19,13 | 23,129 | 82,7 |

Hong Kong | 10,35 | 9,4958 | 109 |

Fidži | 1,573 | 2,43635 | 64,6 |

Saalomoni Saared | 10,8 | 9,7236 | 111,1 |

India | 39,17 | 56,702 | 69,1 |

Indoneesia (Banda Aceh) | 8672 | 11052,7 | 78,5 |

Indoneesia (Jakarta) | 9431 | 11052,7 | 85,3 |

(***) | Iraak | 0 | 0 | 0 |

Island | 149,4 | 157,29 | 95 |

Iisrael | 5,229 | 4,7628 | 109,8 |

Jamaica | 112 | 104,64 | 107 |

Jaapan (Tokyo) | 162,6 | 108,31 | 150,1 |

Jordaania | 0,8491 | 0,86484 | 98,2 |

Kasahstan (Astana) | 174 | 180,65 | 96,3 |

Kenya | 83,16 | 99,834 | 83,3 |

Kõrgõzstan | 44,4 | 56,1108 | 79,1 |

Kosovo (Priština) | 0,6088 | 1 | 60,9 |

Laos | 8644 | 10164 | 85 |

Lesotho | 6,406 | 9,318 | 68,7 |

Liibanon | 1612 | 1838,85 | 87,7 |

Libeeria | USD 1,321 | USD 1,2198 | 108,3 |

Liibüa | 1,011 | 1,6193 | 62,4 |

Madagaskar | 2218 | 2720,67 | 81,5 |

Malaisia | 3,189 | 3,9692 | 80,3 |

Malawi | 166 | 184,836 | 89,8 |

Mali | 657,2 | 655,957 | 100,2 |

Maroko | 8,577 | 10,997 | 78 |

Mauritius | 32,06 | 40,028 | 80,1 |

Mauritaania | 233,1 | 346,305 | 67,3 |

Mehhiko | 12,22 | 15,6591 | 78 |

Moldova | 10,16 | 15,7927 | 64,3 |

Montenegro | 0,6501 | 1 | 65 |

Mosambiik | 29,96 | 42,61 | 70,3 |

Namiibia | 8,034 | 9,318 | 86,2 |

Nepal | 75,54 | 90,77 | 83,2 |

Nicaragua | 16,53 | 26,0955 | 63,3 |

Nigeeria | 578 | 655,957 | 88,1 |

Nigeeria (Abuja) | 179,9 | 181,748 | 99 |

Norra | 11,12 | 7,9085 | 140,6 |

Uus-Kaledoonia | 135,5 | 119,332 | 113,5 |

Uus-Meremaa | 1,764 | 1,7579 | 100,3 |

Uganda | 1946 | 2768,57 | 70,3 |

Usbekistan | 1095 | 1942,23 | 56,4 |

Pakistan | 54,66 | 104,835 | 52,1 |

Panama | USD 0,8233 | USD 1,2198 | 67,5 |

Paapua Uus-Guinea | 3,58 | 3,4638 | 103,4 |

Paraguay | 3881 | 5830,04 | 66,6 |

Peruu | 3,165 | 3,4502 | 91,7 |

Filipiinid | 44,41 | 56,609 | 78,5 |

Kesk-Aafrika Vabariik | 664,5 | 655,957 | 101,3 |

Kongo Demokraatlik Vabariik (Kinshasa) | USD 1,801 | USD 1,2198 | 147,6 |

Dominikaani Vabariik | 31,13 | 44,0387 | 70,7 |

Venemaa | 40,98 | 38,13 | 107,5 |

Rwanda | 702,7 | 721,185 | 97,4 |

Samoa | 2,91 | 3,15976 | 92,1 |

Senegal | 592,1 | 655,957 | 90,3 |

Serbia (Belgrad) | 70,63 | 104,089 | 67,9 |

Sierra Leone | 5193 | 4764,26 | 109 |

Singapur | 2,062 | 1,7075 | 120,8 |

Sudaan (Hartum) | 2,663 | 3,01508 | 88,3 |

Sri Lanka | 114,1 | 140,185 | 81,4 |

(***) | Lõuna-Sudaan (Juba) | 0 | 0 | 0 |

Šveits (Bern) | 1,586 | 1,3258 | 119,6 |

Šveits (Genf) | 1,617 | 1,3258 | 122 |

Suriname | 2,179 | 3,46 | 63 |

Svaasimaa | 6,689 | 9,318 | 71,8 |

Süüria | 52,11 | 57,71 | 90,3 |

Tadžikistan | 3,751 | 5,34565 | 70,2 |

Taiwan | 35,34 | 39,365 | 89,8 |

Tansaania | 1295 | 1691,16 | 76,6 |

Tšaad | 733,3 | 655,957 | 111,8 |

Tai | 32,43 | 39,564 | 82 |

Ida-Timor | USD 1,212 | USD 1,2198 | 99,4 |

Togo | 563,8 | 655,957 | 86 |

Trinidad ja Tobago | 7,192 | 7,85895 | 91,5 |

Tuneesia | 1,338 | 1,8572 | 72 |

Türgi | 1,899 | 1,9303 | 98,4 |

Ukraina | 7,584 | 9,69851 | 78,2 |

Uruguay | 24,06 | 25,5548 | 94,2 |

Vanuatu | 152,5 | 127,05 | 120 |

Venezuela | 4,246 | 5,23861 | 81,1 |

Vietnam | 13488 | 23380,7 | 57,7 |

Jeemen | 202,4 | 278,652 | 72,6 |

Sambia | 4985 | 6254,26 | 79,7 |

(***) | Zimbabwe | 0 | 0 | 0 |

(*) | 1 EURO = x kohalikku rahaühikut (Kuuba, El Salvadori, Ecuadori, Libeeria, Panama, Kongo Demokraatliku Vabariigi ja Ida-Timori puhul kasutatakse USA dollarit). |

(**) | Brüssel = 100 |

(***) Andmed ei ole kättesaadavad ebastabiilse olukorra tõttu riigis või andmete usaldusväärsuse puudulikkuse tõttu. |

NB! | Mõiste ostujõu pariteet (PPP) hõlmab järgmist: |

Rahaühiku hulk (iga euro kohta), mis on vajalik Brüsseliga võrreldes sama toote ostmiseks. |

Esimeses veerus esitatud ostujõu pariteet (PPP) on saadud vahetuskursi (TX) ja paranduskoefitsiendi (CC) korrutamise teel. |

Paranduskoefitsiendi (CC) matemaatiline valem on järgmine: PPP (Eurostati näitaja) : TX = CC |

Töötajatele maksmisele kuuluvate summade arvutamisel tuleb lähtuda käesolevas tabelis kehtestatud ostujõu pariteedist (PPP). Paranduskoefitsienti (CC) ei ole vaja korrutada iga kord tehingukuupäeva vahetuskursiga (TX), sest vahetuskurss (TX) kõigub ja nii saadakse tulemuseks erinev (väär) ostujõu pariteet (PPP). |

FINANTSSELGITUS

1. MEETME NIMETUS

Nõukogu määruse ettepanek, mis käsitleb kolmandates riikides töötavate Euroopa ühenduste ametnike ning ajutiste ja lepinguliste töötajate töötasude suhtes alates 1. juulist 2010 kohaldatavate paranduskoefitsientide kehtestamist.

2. ASJAOMASED EELARVEREAD

Euroopa ühendused (Euroopa Liidu üldeelarve 2011): XX-01.01.02-11.01, 08.01.05.01, 19.01.04.02-02,

19.01.04.03-02, 21.01.04.01-02, 21.01.04.10.

Euroopa välisteenistus (Euroopa Liidu üldeelarve 2011): 1100, 3000, 3001.

3. ÕIGUSLIK ALUS

Personalieeskirjade X lisa artiklid 12 ja 13.

4. FINANTSMÕJU

4.1 Euroopa ühenduste ja Euroopa välisteenistuse eelarved kokku

Kõikide väljaspool ELi töötavate töötajate töötasude prognoos aastaks 2010: 187 175 000 eurot (1)

Üksnes asjaomaste töötajate tegelike kulude prognoos kohalikus vääringus aastaks 2010: 12 884 461 eurot (2)

Alates 2010. aasta juulist kohaldatavate paranduskoefitsientide hinnanguline mõju: + 1 305 029 eurot (3)

Muutused:

[(3) : (1) =] + 0,006973

[(3) : (2) =] + 0,101287

4.2 Euroopa ühenduste eelarve

Üksnes asjaomaste töötajate tegelike kulude prognoos kohalikus vääringus aastaks 2010: 7 166 250 eurot (1)

Alates 2010. aasta juulist kohaldatavate paranduskoefitsientide hinnanguline mõju: + 659 617 eurot (2)

Muutus:

[(2) : (1) =] + 0,092045

4.3 Euroopa välisteenistuse eelarve

Üksnes asjaomaste töötajate tegelike kulude prognoos kohalikus vääringus aastaks 2010: 5 718 211 eurot (1)

Alates 2010. aasta juulist kohaldatavate paranduskoefitsientide hinnanguline mõju: + 645 412 eurot (2)

Muutus:

[(2) : (1) =] + 0,1128694

NB! Üksikasjad leiab alustabelist, mis on mahust tingituna kättesaadav üksnes elektrooniliselt (Excel). Taotluse korral on võimalik seda saada osakonnalt EEAS/MDR/C3. Sakis „ Table coef correct ” näeb paranduskoefitsientide dünaamikat kaheteistkümne viimase kuu jooksul ja esitatud näitajaid on võimalik võrrelda käesoleva ettepanekuga, mis on tehtud 2010. aasta juuli seisuga. Sakis „ Calculs ” on esitatud asjaomased isikud, nende töötasu kohalikus vääringus ja töökohariik. Sakis „ Synthèse fonct contract ” on kokkuvõtlikult esitatud summad eri isikurühmade kaupa (FO – ametnikud, ja AC – lepingulised töötajad). Sakis „ Synthèse budget ” on esitatud kogusumma aluseks olevad vahesummad, mis on esitatud eelarveridade kaupa (üks veerg rea kohta, kus eelarvekoodid on seotud eri PMO koodidega).

[1] EÜT L 56, 4.3.1968, lk 1.

[2] ELT L 181, 14.7.2009, lk 1.

[3] EÜT L 248, 16.9.2002, lk 1.